open-index/open-wikipedia-markdown huggingface dataset:
Liesl Geisler

**Liesl GEISLER-SCHARFRETTER** (fraŭline: *Elisabeth Gabriela Unterwurzacher*; naskiĝinta la  en Krimml;, mortinta en 1985) estis aŭstra gastejestrino ĉe Krimmler Tauernhaus kaj fuĝhelpantino. 

## Vivo 
En somero 1947 Geisler helpis 5000 eosteŭropajn judojn fuĝi en projektoj de la organizo *Briĥa*, por veni tra Italujo al Mandata Palestino. Disde la tendaro *Givat Avoda* (t.e. Wallner-kazerno en Saalfelden) la fuĝemuloj grupe kun po 200-300 personoj estis sendataj tra Krimml kaj laŭlonge de la akvofaloj de Krimml kaj supren tra Achen-valo ĝis la ĉelandlima kabano *Krimmler Tauernhaus* situanta en alteco de 2600 metroj. Post ripozumado ili kontinuigu ironte alvale la fuĝon al Italujo. Ĉeforganizanto estis Viktor Knopf, gimnastika instruisto el Silezio kiu pasigis ses jarojn da punlaboro en germanaj koncentrejoj. 

Geisler mem faris notojn (sen preciza surpaperigdato) pri tio priskribante la kabanteamajn agadojn tage kaj nokte kaj la korpan kaj mensan staton de la prizorgotaj personoj: *Dann kam 1947. Die Judenwanderung über den Tauern. Täglich oft 200 bis 300 kamen, haben halt wieder in der Waschküche gekocht und aufgewärmt. Es waren arme Menschen dabei, sie hatten nicht einmal einen Rucksack, da waren kleine Kinder, die hatten sie in einer Schachtel am Rücken, das Haus war oft voll. In der Nacht habe ich noch Mehlpapperl für die armen Kinder gekocht, in der Nacht kamen auch Gruppen.*

## Honoroj 
* Postmorte en 2009 Geisler ricevis honordokumenton fare de Juda Agentejo por Israelo.
* Doraja Eberle, politikistino kristandemokratia, anoncis en 2007 ke Salcburgio planos mem establi premion *Liesl-Geisler-Preis der Menschlichkeit*. Bedaŭrinde jam en oktobro 2010 Eberle demisiis. 

## Eksteraj ligiloj 
* biografio de Liesl Geisler 
* Ernst Löschner: *Von Palästina in den Pinzgau*  - ĉe la paĝaro de Jad Vaŝem

## Notoj 
Kategorio:Pinzgau
Kategorio:Gastejestroj
Kategorio:Virinoj
 
Kategorio:Judaj rifuĝintoj
Světví

**Světví** () estas vilaĝo en Ĉeĥio, parto de municipo Horní Stropnice en distrikto České Budějovice en Sudbohemia regiono. Ĝi troviĝas proksimume 1,5 kilometro nordoriente de Horní Stropnice. kondukas tra ĉi tie ŝoseo II/154.  En jaro  en la vilaĝo vivis .

Světví situas en katastra teritorio **Horní Stropnice** kun areo 6,88&nbsp;km².

## Historio
La unua skribmencio pri la vilaĝo devenas el la jaro 1279, kiam Albert ze Stropnice donacis la vilaĝon al monaĥejo en Zwettl.

## Loĝantaro 
## Municipa administrado
Dum popolnombrado en la jaroj 1869–1930 Světví estis domaro de municipo Mýtiny en distrikto Kaplice. En la jaro 1950 ĝi estis domaro de municipo Veveří en distrikto Trhové Sviny. En la jaroj 1960–1980 ĝi estis parto de municipo Horní Stropnice en distrikto České Budějovice. Ekde la 1-a de julio 1980 ĝis la 30-a de aprilo 2003 la domaro estis ofice nuligita kaj kiel parto de municipo Horní Stropnice ĝi estis renovigita al la 1-a de majo 2003.

## Memorindaĵoj 
* Dia torturo
* Kapeleto en vilaĝplaco

## Interesaĵoj en ĉirkaŭaĵo 
* Terčino údolí – empira banloka domo Lázničky, artefarita akvofalo, fiŝlagoj
* Cuknštejn – burgodomo ĉe Terčino údolí situas netutan kilometron de la vilaĝo

## Pluaj fotoj

File:Světví, kaplička 01.jpg|Kapeleto
File:Světví čp8 (01).jpg|Domo n-ro 8
Světví čp9 (01).jpg|Domo en Světví
File:Světví, bus 01.jpg|Aŭtobusa haltejo
File:Světví, rozcestník 01.jpg|Vojmontriloj montras vojon al unuopaj domoj

## Literaturo
* JANÁČ, Marek; TUMLÍŘ, Pavel; HARVALÍK, Milan. *Divnopis 2.* Praha: Radioservis, 2008. 310 s. ISBN 978-80-86212-61-6. Kapitola Světví, s. 241–243.

Kategorio:Horní Stropnice
Kategorio:Vilaĝoj en distrikto České Budějovice
Kategorio:Setlejoj en Novohrada cismontaro
Rhys McClenaghan

**Rhys McClenaghan** (naskita la 21an de julio 1999) estas irlanda gimnastikisto kiu konkuras en arta gimnastiko, kaj specife sur la boko.

Li prezentas por la irlanda nacia teamo ĉe hejmaj kaj internaciaj konkuradoj, kaj ĉe la Britaj Ĉampionecoj - sub la flago de Nord-Irlando .

Li reprezentis Irlandon ĉe la Somera Olimpiko 2020 en Tokio , kie li venis 7-a en boko . 

Dum la Somera Olimpiko de 2024 en Parizo, li gajnis oron . Li estas a unua gimnastikisto en irlanda historio se temas pri gajni olimpikan medalon. Krome li estas  du foje ĉampiono ĉe la Monda Gimnastika Ĉampionado (2022, 2023), du foje eŭropa ĉampiono (2018) , kaj ĉampiono de Ludoj de la Komunumo de Nacioj.

## Referencoj 
Kategorio:Vivantaj homoj
Kategorio:Naskiĝintoj en 1999
Kategorio:Gimnastikistoj
Kategorio:Irlandanoj
Monda Gimnastika Ĉampionado

La **Monda (Arta) Gimnastika Ĉampionado** estas okazigitaj ekde 1903. Komence nur viroj estis permesitaj, sed ekde 1934 ankaŭ virinoj partoprenis en la konkursoj. Internacie, arta gimnastiko, kiel ĝenerala gimnastiko, trampolingimnastiko, ritma gimnastiko, sporta aerobiko kaj sportakrobatiko, estas reprezentita de la Internacia Gimnastika Federacio (FIG) kaj la Eŭropa Unio de Gimnastiko (UEG).

## Referencoj 
## Eksteraj ligiloj 
* Internacia Gimnastika Federacio

Kategorio:Gimnastiko
Kategorio:Tutmondaj sportaj konkursoj
Bajarse al moro (teatraĵo)

***Bajarse al moro*** estas hispana teatraĵo de José Luis Alonso de Santos de 1985. Ĝia nomo aludas al populara esprimo uzita en Hispanio reference al veturado al Maroko ĉefe por aĉeti haŝiŝon kaj poste reveni kunportante ĝin kaŝita (Malsupreniri al la maŭro). En 1998 aperis samnoma filmo kun scenaro bazita sur la teatraĵo. La verko pluas en la ĝenrisma tendenco de la aŭtoro, kun elstara antaŭaĵo en *La estanquera de Vallecas* (La tabakvendistino de Vajeko), kie aperas similaj konfliktoj inter personaj rilatoj kaj drogodependenco, malgrandaj deliktoj ktp.

## Intrigo
Chusa kaj Jaimito estas kuzoj kiuj kunloĝas en malgranda loĝejo en la centro de Madrido, ankaŭ kun alia amiko, Alberto, nome policano. Chusa gastigas Elena, al kiu ŝi proponas veturi al Maroko por alporti haŝison, kion poste ili trafikete komercigos. Sed Elena estas virga kaj ne povas transporti la varon en sia vagino. Por solvi tion, la du amikinoj planas, ke Elena devas perdi sian virgecon kun Alberto, fakte koramiko de Chusa. Sed okazas diversaj malfacilaĵoj kaj interrompoj: aperas Doña Antonia, patrino de Alberto; Abel kaj Nancho, du droguloj, atakas la grupon miskredante, ke ili havas ankaŭ la fortan drogon kiun ili deziras; okazas hazarda pafo per la pafilo de Alberto ktp. Finfine, Chusa veturas sola al Maroko, kvankam ŝi tion ne celis de komence, ĉar ŝi komprenas, ke ŝia aspekto povas utili al limpolicanoj por supozi, ke ŝi portas drogon. Fakte, revenante, ŝi estas arestita kaj enprizonita. Kiam ŝi eliras de prizono, si malkovras, ke Alberto kaj Elena foriris por kunloĝi en Móstoles ĝuste kiam Chusa malkovras, ke ŝi estas graveda de Alberto. Sed ŝi neniam diros tion al li.

## Historio
La verkon oni premieris en la Teatro Principal de Zaragozo la 6an de aprilo 1985 en produktorado de Justo Alonso. Poste ĝi estis ludita en la Teatro Fuencarral de Madrido en septembro 1985, kun reĝisorado de Gerardo Malla kaj jena geaktoraro:
* Verónica Forqué (Chusa)
* Jesús Bonilla (Jaimito)
* Pedro Mari Sánchez (Alberto)
* Amparo Larrañaga (Elena)
* María Luisa Ponte (Doña Antonia)

En 1987 filmado de la teatraĵo estis elsendita de Televisión Española kun interveno de la sama geaktoraro. La teatraĵon restis ludita seninterrompe ĝis 1988, sed okazis kelkaj ŝanĝoj en la geaktoraro: Natalia Dicenta/Pilar Bayona/Marisa Lahoz (Chusa), Fernando Tejeda (Jaimito), Antonio Vico (Alberto), Emma Suárez (Elena) kaj Marisa Porcel (Doña Antonia). En 1989 Fernando Colomo reĝisoris la kinversion kun Verónica Forqué (Chusa) kiel nura survivanto de la teatra versio.

Oni reludis la verkon en 2008 kun reĝisorado de la propra aŭtoro kaj interveno de Charo Reina, Alfonso Lara, Cristina Urgel, Alfonso Begara, Raquel Guerrero kaj Fernando Vaquero.

Kategorio:Hispanaj teatraĵoj
Kategorio:Libroj aperintaj en 1985
Kategorio:Drogoj
Trolebusa transporto en Kazano

**Trolebusa transporto en Kazano** (, ) estas trolebusa sistemo en la urbo Kazano, unu el la plej malnovaj en Sovetunio kaj Rusio.

## Vidu ankaŭ 
* Trolebuso
* Kazano
* Metroo de Kazano
* Tramtransporto en Kazano
* Trolebusa transporto en la mondo

## Eksteraj ligiloj 
*  ()

Kategorio:Transporto en Kazano
Kazano
¿Por qué lo llaman amor cuando quieren decir sexo?

***¿Por qué lo llaman amor cuando quieren decir sexo?*** (Kial ili nomas ĝin amo kiam celas sekson?) estas hispana amafera komedia filmo reĝisorita de Manuel Gómez Pereira kaj premierita en 1993; ĝi ricevis Goya-premion al la plej bona duaranga aktorino kaj aliaj nomumoj. 

## Intrigo
Gloria (Verónica Forqué) laboras en seksa spektaklo kaj iam ŝia laborklego malsaniĝas. Manu (Jorge Sanz) anstataŭas lin. La duopo iĝas duo *Fuego Carnal* (Karna Fajro), sed Gloria ne pretas agadi kun Manu, ĉar ŝi bone agadas nur kun sia deĉiama kolego. 

## Geaktoraro kaj roluloj
* Verónica Forqué 	... 	Gloria
* Jorge Sanz 	... 	Manu
* Rosa Maria Sardà 	... 	Sole
* Fernando Guillén 	... 	Enrique
* Alejandra Grepi 	... 	Celia
* Tito Valverde 	... 	Karim 

## Eksteraj ligiloj
* en imdb

* 
Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1993
Kategorio:Komediaj filmoj
Péter Hedvig

**,** laŭ la hungarlingve kutima nomordo **Hedvig Péter,** estis hungara fizikisto, altlerneja instruisto.

 naskiĝis  en Budapeŝto, li mortis  en Csobánka.

## Biografio 
 maturiĝis en gimnazio en sia naskiĝurbo en 1946, poste li akiris fizikistan diplomon en Scienca Universitato Loránd Eötvös en 1953. Post la diplomo li laboris en akademia instituto ĝis 1958, poste li revenis al la universitato, kie li estis lektoro ĝis 1962. Tamen interrompe li havis stipendion en 1960 en Universitato de Ilinojso ĉe Urbana–Champaign. Inter 1962–1989 li esploris en instituto pri plastoj en Budapeŝto, poste li pensiuliĝis, tamen li estis plu konsilisto. Intertempe li kandidatiĝis en 1958, li doktoriĝis en 1991 antaŭ la Hungara Scienca Akademio. Li traktis la radiadkemion de polimeroj, kaj atingis internacie signifajn rezultojn ĉefe en la kampo de esplorado de radiad-induktitaj reagoj en solidaj plastoj. Li edziĝis en 1953, post 2 jaroj filino naskiĝis.

## Elektitaj kontribuoj 
* *Magneto optikai jelenségek vizsgálata mikrohullámokon.* (disertaĵo, 1957)
* *Kvantumelektronika.* (monografieto, 1965)
* *Polimerek kombinált relaxációs vizsgálata.* (1976)
* *Műanyagok villamosipari alkalmazása.* (1976, tralaborita eldono: 1984)
* *Nagyenergiájú sugárzás hatása műanyagokra* (disertaĵo, 1989)
* *A dielektromos permittivitás változása kaucsuk vulkanizálásakor* (1996)

## Fontoj 
* biografio hungare
* biografieto hungare (legebla en la 152-a paĝo)

## Referencoj 
Kategorio:Hungaraj fizikistoj
Kategorio:Hungaraj altlernejaj instruistoj
Kategorio:Budapeŝtanoj
Alpiner

***Alpiner*** ( ***Alpisto***) estas agada videoludo disvolvita de Janet Srimushnam por la hejma komputilo TI-99/4A kaj publikigita sur kartoĉo fare de Texas Instruments en 1982.

## Ludomaniero
Post kiam oni elektis 1 aŭ 2 ludantojn kaj pasis la ĉefan ekranon kun la montoj kaj altecoj, la ludo komenciĝas. La ludanto devas supreniri la flankon de ĉiu monto kaj atingi la pinton antaŭ la fino de tempolimo.

Obstakloj laŭlonge de la vojo de la alpisto inkluzivas falantajn ŝtonojn, sovaĝajn bestojn, arbojn, kaj arbustofajrojn, kiujn ili devas eviti por daŭre supreniri la monton. En la 7-a nivelo, la obstaklo de lavango estas enkondukita, kaj en la 13-a nivelo, glaciaj faloj. La tuŝo de obstakloj rezultigas gliton malsupren laŭ varia distanco. Se la alpisto glitas tute malsupren de la monto, unu el la vivoj estas perditaj. Ludantoj ricevas kromvivon ĉiufoje kiam ili atingas la pinton de monto Everesto.

## Sono
*Alpiner* estas ludebla kun aŭ sen la komento aŭ voĉoj, sed tiuj ĉi necesas la uzon de la *Solid State Speech Synthesizer* de Texas Instruments. La voĉoj kaj komento helpas averti pri proksimiĝantaj obstakloj kaj komentas pri via progreso.

La muziko aŭdebla dum la ludo estas la "Danco de Anita" en *Peer Gynt* fare de la norvega komponisto Edvard Grieg. La muziko aŭdebla post la atingo de la pinto de Monto Everesto estas fragmento el la Suito D maĵora el *Akva muziko* fare de la germana komponisto Georg Friedrich Händel.

## Trompkodo
Premante la klavojn "*#*" (en tiu preciza sinsekvo) sur la titolekrano de la ludo, ludantoj povas agordi la komencon nombron da vivoj, de 1 ĝis maksimume 9 vivoj, kaj la nivelon de malfacileco, de 1 ĝis 18. Aktivigante ĉi tiun trukon, la vorto "Test" aperas ĉe la malsupra maldekstra parto de la ekrano.

## Referencoj 
## Eksteraj ligiloj 
* Alpiner ĉe MobyGames
* *Alpiner* ĉe Giant Bomb
* *Alpiner* ĉe TI-99/4A-Pedia
* *Alpiner* ĉe TI-99/4A Video Game House
* *Alpiner* ĉe Everything2

Kategorio:Videoludoj aperintaj en 1982
Kategorio:Agadaj videoludoj
Kategorio:Videoludoj pri montogrimpado
Kategorio:Videoludoj de Texas Instruments
Kategorio:Videoludoj kreitaj en Usono
Kategorio:Videoludoj ludeblaj per TI-99/4A
Trolebusa transporto en Samara

**Trolebusa transporto en Samara** ()  estis ekfunkciigita la . Nuntempe, ekzistas 15 trolebusitineroj kaj 3 trolebusdeponejoj en Samara. La trolebusa sistemo de Samara estas la plej malnova senĉese funkcianta en Rusio kaj la postsovetia spaco ekde la komenco de sia ekfunkciigo.

centra|450ra|eta|Mapo

## Vidu ankaŭ 
* Trolebuso
* Samara
* Metroo de Samara
* Tramtransporto en Samara
* Trolebusa transporto en la mondo

## Eksteraj ligiloj 
* Oficiala retejo ()

Kategorio:Samara
Samara
Polibo de Kos

**Polibo de Kos** estis greka kuracisto kiu edziĝis al filino de Hipokrato kiu aranĝis kaj diskonigis la skribaĵojn de Hipokrato. Krom bofilo, Polibo estis unu el la plej bonaj lernantoj de Hipokrato. Kiam Hipokrato vojaĝis al aliaj urboj pro medicinaj celoj, la direktoreco de la Medicina Lernejo de Kos estis transigita al Polibo.

En la kvalito kiel kuracisto de la urbo, Polibo estis distingita de la Reĝo Polibio el Korinto. Polibo estis tiel lerta pri Medicino tiel ke Hipokrato sendis lin eksterlanden dum la pestepoko por helpi aliajn urbojn. Post la morto de Hipokrato, Polibo daŭrigis sian edukadon kaj kune kun liaj bofratoj (Tesalo kaj Drakono) fondis la Skolon de la Dogmismo.
eta|maldekstre|300px|"Pri kelkaj kaŝitaj kaj surprizaj kaŭzoj de malsanoj kaj kuracoj", verko de Polibo el Kos, publikigita en 1529, fare de Antonio Benivieni, Joannes Guinterius (1505-1574).
Laŭ tiu doktrino, oni kredas ke kuracisto devas, antaŭ ol trakti malsanon, zorgi pri la naturo kaj funkcioj de la korpo kaj ĝiaj ŝanĝoj sub la influo de la patologio.
Polibo estas konsiderata la aŭtoro pri kelkaj el la Hipokrataj  verkoj, kaj la manuskripto "De natura hominis" estis atribuita de Aristotelo al Polibo. Li estis plurfoje menciita de Galeno kaj Celso. Liaj latinaj tradukoj komencis eldoniĝi en Bazelo ekde la jaro 1544 fare de Johano Oporino.

## Verkaro
* Claudii Galeni Pergameni Liber de plenitudine, Claudius Galenus, Johann Winther, Apuleius Barbarus, Antonio Benivieni, 1528
* De abditis nonnullis ac mirandis morborum & sanationum causis, 1529
* De Salubri Victus Ratione Privatorum, 1530
* Bonae Valetvdinis Conservandae Praecepta, Helius Eobanus Hessus, Battista Fiera, Aristotelo, 1533
* Opuscula aliquot nunc primum è Græco in Latinum conuersa, Albanus Torinus, 1544
* Opuscula aliquot, 1544
* Opere utilissime in medicina, 1545
* De Diaeta Salvbri, Sive De Victv Priuatorum, libellus, 1561
* De diaeta salubri, Iohannes Placotomus, Hipokrato, 1561
* De natura pueri ("Pri la naturo de la infanoj")
* De natura hominis ("Pri la naturo de la homoj")
* De affectionibus ("Pri la  malsanoj")
* De internis affectionibus ("Pri la internaj malsanoj")
* De genitura ("Pri la naskiĝo")

## Vidu ankaŭ
* Polibio (210 a. K. - 128 a. K.) greka historiisto
* Hipokrato (460 a. K. - 377 a. K.)
* Scribonius Largus (11 a. K. - 54 p. K.)
* Klemento de Aleksandrio (150-215)
* Antonio Benivieni (1443-1502)
* Helius Eobanus Hessus (1488-1540)
* Johann Winter von Andernach (1505-1574)
* Antonio Benivieni (1443-1502)
* Johann Placotomus (1514-1577)

## Referencoj 
435 a. K.
370 a. K.
Kategorio:Naskiĝintoj en la 5-a jarcento a.K.
Kategorio:Mortintoj en la 4-a jarcento a.K.

Kategorio:Greklingvaj verkistoj
Kategorio:Grekaj kuracistoj
Kategorio:Homoj de la 5-a jarcento a.K.
Kategorio:Homoj de la 4-a jarcento a.K.
Pacific Novelty

**Pacific Novelty** estis usona disvolva firmao de moneraj arkadludoj. *Deep Death* estis la unua titolo de la kompanio. La ludo estis poste licencita de Game Plan kaj reeldonita kiel *Shark Attack* en 1981. *Thief*, labirinta videoludo en la stilo de *Pac-Man*, estis la plej granda sukceso de Pacific Novelty.

## Disvolvitaj ludoj
**Deep Death*, 1980
**Shark Attack* (Reeldono de *Deep Death*), 1981
**Thief* 1981
**NATO Defense*, 1982
**The Amazing Adventures of Mr. F. Lea*, 1982
**Pop-A-Ball*, 1988
**Pop-A-Ball II*, 1990

## Referencoj 
Kategorio:Videoludaj firmaoj
The Amazing Adventures of Mr. F. Lea

***The Amazing Adventures of Mr. F. Lea*** ( ***La Mirindaj Aventuroj de S-ro P. Ulo***), ofte mallongigita al ***Mr. F. Lea***, estas arkada videoludo publikigita de Pacific Novelty en 1982. Ĝi estas kolekto de kvar ludetoj kun hunda temo, kiuj pruntas lud-elementojn el *Donkey Kong*, *Frogger*, kaj *Jungle Hunt*. En la kvara ludeto, Mr. F. Lea rajdas hundon, saltante super truoj kaj krevante balonojn.

## Ludomaniero 
La ludanto estas pulo, kies nomo estas S-ro F. Lea. Li komencas ĉe vojkruciĝo, kie li povas elekti la nivelon, kiun li deziras ludi unue. Li kuras supren laŭ vicoj de ŝtupoj dum li evitas pilkojn kaj ŝuojn, kiuj estas faligitaj de hundo. Li ankaŭ provas transiri gazonon kun moviĝantaj gazontondiloj, poste salti de hundo al hundo provante atingi la hunddomon dum ili kuras ĉirkaŭ la korto, kaj eĉ svingiĝi de vosto al vosto dum hundoj sidas sur la muroj.

## Referencoj 
## Eksteraj ligiloj 
* The Amazing Adventures of Mr. F. Lea ĉe Killer List of Videogames
* The Amazing Adventures of Mr. F. Lea estas libere ludebla en-navigile ĉe Internet Archive

Kategorio:Videoludoj aperintaj en 1982
Kategorio:Videoludoj pri hundoj
Kategorio:Videoludoj pri insektoj
Kategorio:Arkadaj videoludoj
Kategorio:Videoludoj kreitaj en Usono
Meziluží (Horní Stropnice)

**Meziluží** () estas domaro en Ĉeĥio, parto de municipo Horní Stropnice en distrikto České Budějovice en Sudbohemia regiono. Ĝi troviĝas proksimume 2,5 kilometro okcidente de Horní Stropnice. En jaro  en la vilaĝo vivis .

**Meziluží** estas ankaŭ nomo de katastra teritorio kun areo 7,22&nbsp;km², kiu etendiĝas sur teritorio de Naturparko Novohrada montaro. En la katastra teritorio Meziluží situas ankaŭ Chlupatá Ves kaj Vesce.

## Historio
La unua skribmencio pri la vilaĝo devenas el la jaro 1379.

## Loĝantaro 
## Memorindaĵoj 
* Naturmemorindaĵo Bedřichovský potok

Kategorio:Horní Stropnice
Kategorio:Domaroj en distrikto České Budějovice
Kategorio:Setlejoj en Novohrada cismontaro
Meziluží

Vorto **Meziluží** povas marki:
* Meziluží (Libošovice) – parto de municipo Libošovice en distrikto Jičín
* Meziluží (Horní Stropnice) – parto de municipo Horní Stropnice en distrikto České Budějovice

* Meziluží (naturmemorindaĵo) – protektita teritorio en distrikto Jičín
Meziluží (Libošovice)

**Meziluží** estas vilaĝo en Ĉeĥio, parto de municipo Libošovice, troviĝanta en distrikto Jičín. Ĝi troviĝas proksimume 2,5&nbsp;km nordokcidente de Libošovice. En la jaro  daŭre vivas ĉi tie .

Meziluží situas en katastra teritorio **Dobšice** kun areo 2,82&nbsp;km².

## Historio
En la jaro 1438 aĉetis la vilaĝon Mikuláš Zajíc z&nbsp;Hazmburka kaj alligis ĝin al senjorujo de burgo Kost.

## Loĝantaro 
## Memorindaĵoj 
* Naturrezervejo Podtrosecká údolí
* Naturmemorindaĵo Meziluží

## Pluaj fotoj 

Meziluží (v Českém ráji) - areál chalupy čp. 17.jpg|Areo de domo n-ro 17
Meziluží (v Českém ráji) - křižovatka v severní části vsi.jpg|Vojkruciĝo
Meziluží (v Českém ráji) - čp. 5.jpg|Domo n-ro 5

Kategorio:Libošovice
Kategorio:Vilaĝoj en distrikto Jičín
Kategorio:Setlejoj en Jiĉina montetaro
Kategorio:Setlejoj en PPR Bohemia paradizo
Andromeda Conquest

***Andromeda Conquest*** estas strategia videoludo eldonita por Apple II, 8-bitaj Atari-komputiloj, Commodore PET, MS-DOS, kaj TRS-80 en 1982 fare de Avalon Hill.

## Ludomaniero 
*Andromeda Conquest* estas strategia kaj konkera ludo, en kiu unu ĝis kvar ludantoj etendas galaktikajn imperiojn per starigado kaj defendado de spacaj kolonioj, administrado de materialoj, kaj batalado kontraŭ aliaj ludantoj por la regado de stelaj sistemoj. Antaŭ ĉiu vico, ludantoj ricevas materialojn el ĉiuj siaj kolonioj. Ili sekve devas esti uzataj dum la vico, alie ili perdiĝas. Depende de la nombro de ludantoj, la galaksio konsistas el 12 ĝis 48 stelaj sistemoj.

## Recenzo
Brian J. Murphy de *Creative Computing* laŭdis *Andromeda Conquest* pro ĝia ludebleco kaj multludanta moduso, sed kritikis la paciencludon, priskribante ĝin kiel "*enuantan*". Floyd Mathews de *Computer Gaming World* laŭdis la ludon kiel "*relative simplan, sed ekscitan*". Tamen, en 1992, en sia retrospektiva enketo pri sciencfikciaj ludoj, la magazino donis al la titolo du el kvin steloj.

## Referencoj 
## Eksteraj ligiloj 
* Andromeda Conquest ĉe MobyGames

Kategorio:Videoludoj aperintaj en 1982
Kategorio:Strategiaj videoludoj
Kategorio:Videoludoj en kosma spaco
Kategorio:Videoludoj de Avalon Hill
Kategorio:Videoludoj kreitaj en Usono
Kategorio:Videoludoj ludeblaj per Apple II
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per Commodore PET
Kategorio:Videoludoj ludeblaj per DOS
Kategorio:Videoludoj ludeblaj per TRS-80
Jean-Denis Attiret

**Jean-Denis ATTIRET** (naskiĝinta la  en Dole, mortinta la  en Pekino) estis franca jezuito, misiisto kaj pentristo aktiva en Ĉinujo. 
## Vivo 
Originante el artista familio (estis pentristoj la avo kaj la patro) li rajtis, danke al mecenato, studi en Romo. Tie li interesiĝis tre pri la arto de Rafaelo. En 1735 li fariĝis jezuito kaj du jarojn pli malfrue vojaĝis li Ĉinujon. Tie ja floris la jezuita misio: jam la pasintan jarcenton estis deĵorinta tie Nicolas Trigault. Attiret trovis gracon en la okuloj de la ĉina imperiestro kaj fariĝis kortega pentristo kun al ĉinigita nomo *Wang Zhicheng* (王致誠). Laŭ volo de Qianlong li devis deponi eŭropan pentrostilon kaj adopti tipan ĉinan. Attiret specialiĝis pri akvareloj. Tion li tiom bone mastris ke sukcesis ne nur kunlaborado kun lokaj artistoj sed eĉ estigo de propra skolo. Pentris li ĉ. 200 portretojn sur silko. 

Kun siaj samordenanoj Giuseppe Castiglione kaj Ignaz Sichelbarth kaj la aŭgustenano Joannes Damascenus Salusti li kreis 16 desegnaĵojn pri la milito kontraŭ la Oiratoj (de 1753 ĝis 1760), kiuj estis gravuritaj en Parizo sub la gvidado de Nicolas Cochin. 

## Eksteraj ligiloj 
* biografio sur la ordena paĝaro  
* art-comtois.com 

## Literaturo 
* Hartmut Walravens: *China illustrata. Das europäische Chinaverständnis im Spiegel des 16.–18. Jahrhunderts*. VCH, Weinheim 1987, ISBN 3-527-17815-5.
* Henri-Bernard Maite: ''Le Frère Attiret au service de K'ien-Long (1739–1768)''. Universitato Aurore, Ŝanghajo 1943.
József Híres

**József Híres** [jOĵef hIreŝ], laŭ la hungarlingve kutima nomordo **Híres József,** estis hungara kemiisto, altlerneja instruisto.

 naskiĝis  en Nové Zámky (Ĉeĥoslovakio, nun en Slovakio), li mortis  en Budapeŝto.

## Biografio 
 apartenis al la hungara minoritato en Ĉeĥoslovakio. Li maturiĝis en hungarlingva gimnazio en sia naskiĝurbo en 1940, poste li akiris kemian diplomon en Scienca Universitato Miklós Horthy en 1944, post 3 jaroj li doktoriĝis. Post la doktoriĝo li estis asistanto en la universitato 4 jarojn, poste lektoro du jarojn. Inter 1953–1962 li estis docento, ekde 1964 titulara docento. En signifa kemia uzino li estis ĉefinĝeniero inter 1962–1981, intertempe li kandidatiĝis en 1960 antaŭ la Hungara Scienca Akademio. Li traktis kemian strukturesploradon, ĉefe kun elektrona bildanalizo de molekuloj. Li ricevis memormedalon en 1967.

## Elektitaj kontribuoj 
* *Szerves nitroszármazékok elnyelési színképének vizsgálata.* (disertaĵo, 1947)
* *Zur Lichtabsorption der Nitroderivative des Bensols.* (kunaŭtoro, 1948)
* *Növényi olajok vizsgálata ultraibolya elnyelési színkép alapján.* (kunaŭtoro, 1953)
* *Hydrogen Bonding Effect on the Absorption Spectrum of Some Schiffbases.* (1958)
* *Schiff-bázisok tanulmányozása, különös tekintettel az ultraibolya elnyelési színképre.* (disertaĵo, 1959)
* *A hazai pvc-gyártás eredményei.* (kunaŭtoro, 1964)
* *Nuxit típusú aktívszenekkel előállított szublimát-katalizátor élettartalmának vizsgálata.* (kunaŭtoro, 1978).

## Fontoj 
* biografio hungare

## Referencoj 
Kategorio:Hungaraj kemiistoj
Kategorio:Hungaraj altlernejaj instruistoj
Kategorio:Ĉeĥoslovakiaj hungaroj
Kategorio:Budapeŝtanoj
Žumberk (apartigilo)

**Žumberk** povas esti nomo de pluraj setlejoj aŭ objektoj:

* Žumberk, kampurbo en distrikto Chrudim
** Žumberk (burgo), ruino ĉe kampurbo Žumberk
* Žumberk (Žár), vilaĝo, parto de municipo Žár en distrikto České Budějovice
** Žumberk (burgejo), burgejo en vilaĝo Žumberk
* antaŭa nomo de vilaĝo Slunečná, parto de municipo Želnava en distrikto Prachatice

## Similaj nomoj 
* Žamberk
* Žumberak
* Šumperk
Žumberk (Žár)

**Žumberk** () estas vilaĝo en Ĉeĥio, parto de municipo Žár en distrikto České Budějovice en Sudbohemia regiono. La dominanto de la vilaĝo estas konservita burgejo kun fortikaĵo, kiu estas alirebla al publiko. En jaro  en la vilaĝo vivis .

Žumberk situas en katastra teritorio **Žumberk u Nových Hradů** kun areo 4,08&nbsp;km².

## Historio
La unua skribmencio pri la vilaĝo devenas el la jaro 1279.

## Loĝantaro 
## Memorindaĵoj 
* Burgejo Žumberk
* Preĝejo de Torturigo de sankta Johano Baptisto
* Paroĥestrejo n-ro 1
* tombejo
* dia torturo en la vilaĝplaco
* dia torturo
* dia torturo sur disvojiĝo al Chudějov

## Pluaj fotoj

Žár, Žumberk, nádrž pod tvrzí (02).jpg|Rezervujo sub la burgejo
Žumberk (Žár) od severozápadu 01.jpg|Žumberk de nordokcidento
Žár, Žumberk, dům čp. 11 (01).jpg|Konstruaĵo n-ro 11
Žár, Žumberk, náves, boží muka (01).jpg|Dia torturo
Žár, Žumberk, tvrz (06).jpg|Burgejo
Žár, Žumberk, bašty tvrze (09).jpg|Bastionoj de la burgejo
Žumberk, náves 01.jpg|Vilaĝplaco
Žár, Žumberk, náves (03).jpg|Penziono en vilaĝplaco

## Literaturo 
* Iveta Toušlová, Marek Podhorský, Josef Maršál: *Toulavá Kamera 6*, Freytag & Berndt, Praha 2008, 

Kategorio:Žár
Kategorio:Vilaĝoj en distrikto České Budějovice
Kategorio:Setlejoj en Novohrada cismontaro
Strategia videoludo

thumb|right|250px|*Battle for Wesnoth*, strategia videoludo
**Strategia videoludo** estas grava videoluda ĝenro, kiu emfazas cerbumadon kaj planadon pli ol rekta tuja ago por atingi venkon. En plej multaj strategiaj videoludoj, la ludanto ricevas dian vidon de la luda mondo, kaj nerekte regas ludajn unuojn sub sia komando. Plej multaj strategiaj ludoj implikas elementojn de milito en diversaj gradoj, Strategia ludo tipe estas pli granda laŭ amplekso, kaj ĝia ĉefa emfazo estas pri la kapablo de la ludanto superruzi sian kontraŭulon.

Kvankam strategiaj ludoj estas similaj al rolaj videoludoj en tio, ke la ludanto devas administri unuojn kun diversajn numerajn atributojn, rolludoj emas temi pri pli malgranda nombro da unikaj roluloj, dum strategiaj ludoj fokusiĝas pri pli granda nombro de sufiĉe similaj unuoj.

## Referencoj 
## Vidu ankaŭ 
*Laŭvica strategia videoludo (TPS)
*Realtempa strategia videoludo (RTS)

* Tipoj de videoludoj

Kategorio:Videoludaj ĝenroj
TI-99/4A

La **TI-99/4** kaj **TI-99/4A** estas hejmaj komputiloj eldonitaj de Texas Instruments respektive en 1979 kaj 1981. Bazitaj sur la propra mikroprocezilo TMS9900 de Texas Instruments, origine uzata en minikomputiloj, la TI-99/4 estis la unua 16-bita persona komputilo. La asociita vidiga kontrolilo  TMS9918 provizas kolorajn grafikaĵojn kaj subtenon por grafikeroj, kiuj estis kompareblaj nur al tiuj de la Atari 400 kaj 800 eldonitaj monaton post la TI-99/4. La serio TI-99 ankaŭ komence konkuris kun la Apple II kaj TRS-80.

La klavaro simila al kalkulilo de la TI-99/4 estis citita kiel malforta punkto. La daŭra uzado de ROM-kartoĉoj, sed ankaŭ la praktiko de Texas Instruments draste limigi disvolvajn informojn al elektitaj triaj partioj, rezultigis mankon de programaro por la sistemo. La TI-99/4A estis eldonita en junio 1981 por pritrakti kelkajn el tiuj problemoj per simpligita interna dezajno, nova klavaro, plibonigitaj grafikaĵoj kaj unika ekspansia sistemo. Kun duona prezo kompare kun la originala modelo, vendoj signife kreskis kaj TI subtenis la 4A kun flankaparatoj, inkluzive de parola sintezilo kaj aldona skatolo "Periferia Ekspansia Sistemo" cele al la enhavo de variaj aparataj aldonaĵoj. TI eldonis disvolvajn informojn kaj ilojn, sed insistis resti la sola eldonisto por la sistemo. Tio daŭre malsatigis la platformon de programaro. Arkitekturaj strangaĵoj de ambaŭ modeloj plu limigis la avantaĝojn de la 16-bita ĉefprocesoro.

La usona lanĉo de la TI-99/4A en 1981 okazis kelkajn monatojn post la eldono de la Commodore VIC-20. La ĉefoficisto de Commodore, Jack Tramiel, komencis prezmiliton per ripetaj malaltigoj de la prezo de la VIC-20 kaj devigis TI fari la samon. Malfrue en 1982, TI kutime ekspedis 5,000 komputilojn ĉiutage el sia fabrikejo en Lubbock, Teksaso. En 1983, la 99/4A estis vendita je perdo por malpli ol . Eĉ kun la kreskinta uzantaro kreita per la grandaj rabatoj, Texas Instruments perdis 330 milionojn da usonaj dolaroj en la tria kvaronjaro de 1983 kaj anoncis la nuligon de la TI-99/4A en oktobro 1983. Produktado finiĝis en marto 1984.

## Referencoj 
## Eksteraj ligiloj 
* Ninerpedia-vikio dediĉita al la serio TI-99
* 1979 TI-99/4
* The TI-99/4A Home Computer Page
* TI-99/4A - PEDIA

Kategorio:Komputila aparataro
József Holderith

**József Holderith** [jOĵef holderit], laŭ la hungarlingve kutima nomordo **Holderith József,** estis hungara kemiisto, altlerneja instruisto.

 naskiĝis  en Újpest, li mortis  en Budapeŝto.

## Biografio 
 maturiĝis en kemia mezlernejo kun kemia licenco en Budapeŝto en 1955, poste li akiris kemian diplomon en Scienca Universitato Loránd Eötvös en 1960, sed li sudis ankaŭ en ŝtata universitato de Leningrado. Post la diplomo li estis asistanto en Universitato Loránd Eötvös, inter 1965–1970 lektoro, poste docento. Interrompe en 1968 li esploris en Moskvo kaj en 1974 li laboris en akademia instituto en Novosibirsko, krome li kandidatiĝis en Leningrado en 1965. Li okupiĝis pri reakcia kinetiko kaj kemia kibernetiko. Li edziĝis en 1957.

## Elektitaj kontribuoj 
* *Vizes alkáli-halogenid-oldatok viszkozitásának vizsgálata.* (kunaŭtoro, 1964)
* *Reaktorok működési törvényszerűségeinek tanulmányozása gázfázisú heterogén katalitikus reakciók esetén.* (ruslingva disertaĵo, 1965)
* *Kémiai reaktorok modellezése. 1–7.* (kunaŭtoro, 1966–1973)
* *Vegyipari számolási gyakorlatok.* (studenta lernolibro, 1971; 3-a eldpono: 1997)
* *Gáz–folyadék reaktorok hierarchikus modellezése.* (kun Katalin Hangos, 1977)
* *Gáz–folyadék kétfázisú reaktor elemi képződmény hasábmodellje.* (kunaŭtoro, 1983).

## Fontoj 
* biografio hungare
* biografio hungare

## Referencoj 
Kategorio:Hungaraj kemiistoj
Kategorio:Hungaraj altlernejaj instruistoj
Kategorio:Budapeŝtanoj
Trolebusa transporto en Tomsko

**Trolebusa transporto en Tomsko** () estas trolebusa trafiksistemo en Tomsko. Ĝi estis malfermita la . Nuntempe, la urbo havas 6 funkciantajn itinerojn sur kiuj, en novembro 2023, funkcias 96 trolebusoj.

La trolebuso estas funkciigata de TGU MP "Tramvajno-trollejbusnoje upravlenije".

centra|450ra|eta|Mapo

## Vidu ankaŭ 
* Trolebuso
* Tomsko
* Tramtransporto en Tomsko
* Trolebusa transporto en la mondo

## Eksteraj ligiloj 
*  ()

Kategorio:Tomsko
Tomsko
Konstrua industrio

eta|
La **konstrua industrio** aŭ **konstrua ekonomio** estas sektoro de la ekonomio kiu provizas planadon, starigon kaj modifojn de konstruaĵoj. La ĉefaj agantoj de la konstrua industrio estas la konstruaj entreprenoj de la diversaj komercoj. La konstrumateriala industrio, konstru-adminstracioj kaj institutoj de konstrua esploro **ne** estas parto de la konstruindustrio, same **ne** firmaoj de konstruigantoj, kiuj nur jure kaj ekonomie respondecas pri la realigo de konstruaj projektoj, do baze financas la konstruadon kaj poste profitas de vendo aŭ luo. La konstrua industrio ludas gravan rolon en la ĝenerala ekonomio.

La evoluoj en la interna merkato de la Eŭropa Unio ĉirkaŭ la jarmilŝanĝo havis pli grandan efikon al la konstrua industrio ol al aliaj sektoroj. En la unuaj jardekoj de la 21-a jarcento, multaj rifuĝintoj al la Eŭropa Unio eklaboris aŭ trejniĝis en la konstrua industrio. Precipe longtempe, ekzistas aparte forta potencialo en la industrio por integriĝo de enmigrintoj.

## Fonto 
* La artikola ĝermo ekestis je la 25-a de aŭgusto 2024 laŭ la enkonduko de la koncerna germanlingva vikipedia teksto, kiu tamen en postaj ĉapitroj ne prezentas tutmondan perspektivon kaj tial plue ne estas bona modelo. Tamen tiu ĉi artikola ĝermo celas nur eviti ruĝan ligilon en la teksto konstruado kaj bone tolereblas en la nuna modesta formo. Malgraŭ tio, aldonoj de eble ankoraŭ troveblaj alilingvaj vikipediaj tekstoj kaj fakaj ampleksigoj de la teksto kun referencoj kompreneble estas ĉiam bonvenaj.

## Notoj kaj referencoj 
## Eksteraj ligiloj 
* Terminologia komisiono de Tutmonda Asocio de Konstruistoj Esperantistoj, TAKE ()
* retejo de la Sveda Konstrua Federacio (svede kaj angle)

Kategorio:Konstruado
Bajarse al moro

***Bajarse al moro*** povas referenci al:
* *Bajarse al moro*, estas populara esprimo uzata en Hispanio reference al veturado al Maroko ĉefe por aĉeti haŝiŝon kaj poste reveni kunportante ĝin kaŝitaĉu por propra konsumado ĉu por trafiko (Malsupreniri al la maŭro).
* *Bajarse al moro* estas hispana teatraĵo de José Luis Alonso de Santos de 1985 kun titulo referenca al la esprimo. 
* *Bajarse al moro* estas hispana drama komedia filmo reĝisorita de Fernando Colomo kaj premierita en 1988. La filmo estas adaptaĵo de la samnoma teatraĵo de José Luis Alonso de Santos.
Commodore PET

La **Commodore PET** estas gamo de personaj komputiloj produktitaj ekde 1977 fare de Commodore International. Unuopa kazo kombinas la ĉefprocesoron MOS Technology 6502, la programlingvon Commodore BASIC en nurlegebla memoro, klavaron, unukoloran ekranon, kaj, en fruaj modeloj, kasedilon.

La evoluo de la sistemo komenciĝis en 1976, kaj ĝi estis montrita kaj vendata kiel la unua persona komputilo por la ĝenerala publiko okaze de la Consumer Electronics Show de januaro 1977. La nomo "PET" estis sugestita de Andre Souson post kiam li vidis dorlotajn rokojn en Los Gatos, Kalifornio, kaj deklaris, ke ili kreos "dorlotkomputilon". Ĝi estis poste malantaŭnomita kiel **Personal Electronic Transactor**. La revuo *Byte* aludis al la PET, Apple II kaj Tandy TRS-80 kolektive kiel la "triunuo de 1977".

Post la komenca modelo PET 2001, la dezajno estis ĝisdatigita tra serio de modeloj kun pli da memoro, pli bona klavaro, pli granda ekrano, kaj aliaj modifoj. La sistemoj estis bone vendataj en la edukmerkatoj de Kanado kaj Usono, kaj ankaŭ por komerca uzo en Eŭropo. La produktado de la serio PET ĉesiĝis en 1982 post la vendo de ĉirkaŭ 219,000 maŝinoj.

## Referencoj 
Kategorio:Komputila aparataro
Kalvinana preĝejo (Hernádnémeti)

La **kalvinana preĝejo** estas religia konstruaĵo en grandvilaĝo Hernádnémeti (Hungario).

## Historio 
En la 1500-aj jaroj la katolikoj konstruis kirkon, sed la loĝantoj en la sama jarcento konvertiĝis al la reformacio. Tial en fino de la jarcento jam la kalvinanoj uzis la didomon. En 1713 ĝi estis renovigita, en 1800 pligrandigita. Pro kadukiĝo la turo estis malkonstruita en 1892, la restinta kirko en la sekva jaro, poste pli nova preĝejo konstruiĝis inter 1894-1895. La orgeno estis kreita en 1908, la horloĝo en la turon en 1912. La didomo estis renovigita en 2004.

## Konstruaĵo 
La konstruaĵo situas sola en korto. La fasado estas simetria, meze la turo reliefas. La enirejo funkcias tra porĉo, poste tra la turo. Super la enirejo duonronda fenestro videblas. La turpinto estas plurlatera piramido, sed ankaŭ la absido estas plurlatera. La turo havas 3 sonorilojn.

## Fontoj 
* [oficiala paĝo kun foto(https://eo.wikipedia.org/wiki/foto)]
* hungare kun fotoj
* hungare kun foto 

Hernadnémeti
Ana Torrent

**Ana Torrent Bertrán de Lis** (Madrido, 12a de julio 1966), plej ofte konata kiel **Ana TORRENT**, estas hispana aktorino, konata pro sia ludado en la filmoj *El espíritu de la colmena* (1973), *Cría cuervos* (1975), *El nido* (1980) kaj *Tesis* (1996), pro kiu ŝi estis nomumita al Goya-premio. 

## Biografio kaj kariero
Torrent debutis en kino estante sep-jaraĝa kiel protagonisto en la filmo *El espíritu de la colmena* (La spirito de la abelujo), de Víctor Erice, pro kiu ŝi ricevis la premion *Fotogramas de Plata* al la plej bona aktorino de la hispana kino. Víctor Erice memoris: «La infanoj tendencas miksi realon kaj fikcion. Ana ne komprenis kial la aktoroj nomiĝis unumaniere kaj kiam oni ekfilmis, ili havis alian nomon. Mi decidis ŝanĝi la nomojn de ĉiuj roluloj al la reala nomo de la aktoroj». Du jarojn poste ŝi estis la ĉefea aktorino de la filmo *Cría cuervos*. 

Post siaj elementaj studoj, Torrent ne estis decidinta ĉu si pluos en la etoso de kino, sed ĉiuokaze ŝi studis aktoradon kun Cristina Rota kaj poste kun Uta Hagen en Novjorko.

Jam plenkreskulino, ŝi estis protagonisto de *Tesis*, de Alejandro Amenábar, biletvenda sukceso en kiu ŝi ludis la rolon de Ángela, juna universitatanino laboranta por disertacio pri la filmoj *snuff* (filmetoj pri realaj murdoj). Ŝi ricevis nomumon al Goya-premio al la plej bona protagonista aktorino. Ŝi elstaris ankaŭ kiel Katerino de Aragono en la superproduktoraĵo *The Other Boleyn Girl*. 

## Filmoj 
* 1973 	El espíritu de la colmena, 	Víctor Erice
* 1975 	*Cría cuervos*, 	Carlos Saura
* 1977 	*Elisa, vida mía*, 	Carlos Saura
* 1980 	*El nido*, 	Jaime de Armiñán
** *Operación Ogro*, 	Gillo Pontecorvo
* 1983 	*La hija rebelde*, 	Gustav Ehmck
* 1985 	*Los paraísos perdidos*, 	Basilio Martín Patino
* 1989 	*Sangre y arena*, 	Javier Elorrieta
* 1992 	*Vacas*, 	Julio Medem
* 1994 	*Entre rojas*, 	Azucena Rodríguez
* 1995 	*El palomo cojo*, 	Jaime de Armiñán
* 1995 	*Puede ser divertido*, 	Azucena Rodríguez
* 1996 	*Tesis*, 	Alejandro Amenábar
* 1998 	*El grito en el cielo*, 	Felix Sabroso kaj Dunia Ayaso
* 1999 	*Yoyes*, 	Helena Taberna
* 2001 	*Juego de luna*, 	Mónica Laguna
** *Sagitario*, 	Vicente Molina Foix
* 2003 	*Una preciosa puesta de sol*, 	Álvaro del Amo
* 2004 	*Iris*, 	Rosa Vergés
* 2007 	E*l hombre de arena*, 	José Manuel González-Berbel
* 2008 	*NO-DO*, 	Elio Quiroga
** *14, Fabian Road*, 	Jaime de Armiñán
** *The Other Boleyn Girl*, 	Justin Chadwick
* 2011 	*Encontrarás dragones* 	Roland Joffé
* 2017 	*Verónica*, 	Paco Plaza
* 2018 	*El desentierro*, 	Nacho Ruipérez
* 2020 	*Nieva en Benidorm*, 	Isabel Coixet
* 2023 	*Sobre todo de noche*, 	Víctor Iriarte
* *Cerrar los ojos*, 	Víctor Erice
* *Sobre todo de noche*, 	Víctor Iriarte

## Eksteraj ligiloj 
* en imdb

* 

Kategorio:Hispanaj aktoroj
La ardilla roja

***La ardilla roja*** (La ruĝa sciuro) estas hispana drama filmo reĝisorita de Julio Médem kaj premierita en la 21a de aprilo 1993. 

## Intrigo
En somera nokto, en Donostio, Jota (Nancho Novo), malsukcesa muzikisto kies koramikino ĵus lasis lin, estas memmortigonta sin saltante el ponto kiam junulino per motorciklo, nome Sofía (Emma Suárez), akcidentas tute apude. Li helpas ŝin, kaj malkovras, ke ŝi perdis sian memoron, forgesante eĉ sian nomon. Li rakontas en la hospitalo, ke ŝi estas lia fianĉino, kaj poste li same rakontas al ŝi. Li inventas tutan entire identecon por ŝi, havigante al ŝi la nomon Lisa, kaj historion de sia rilato kongrue kun siaj propraj fantaziaĵoj. Kiam la hospitala psikiatro eksuspekta, li foriras kunportante ŝin el la hospitalo al la kampadejo "Ardilla Roja" (ruĝa sciuro, ankaŭ ŝi estas ruĝharulino), kaj li asertas, ke ili jam estis planinta tion. Dum ilia rilato iĝas pli intima, ilia konduto levas suspektojn de kampadejanoj Antón kaj Carmen. Iĝas klare ke la memoro de Lisa/Sofía ne estas tute perdita kaj ke ŝi kaŝas sian proprajn sekretojn de la pasinteco; ĉefe, la ekzistadon de psikota eks-koramiko, Félix, kiu fakte estas serĉanta ŝin. 

## Geaktoraro kaj roluloj
* Emma Suárez kiel Lisa
* Nancho Novo kiel Jota
* María Barranco kiel Carmen
* Karra Elejalde kiel Antón
* Carmelo Gómez kiel Félix
* Elena Irureta kiel Begoña
* Chete Lera kiel Salvador
* Cristina Marcos kiel bluokulino
* Ana Gracia kiel psikiatro
* Mónica Molina kiel ruĝharulino
* Txema Blasco kiel neŭrologo

## Eksteraj ligiloj
* oficiala retejo
* en filmaffinity.com

* 
Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1993
Kategorio:Dramaj filmoj
El perro del hortelano

***El perro del hortelano*** estas komedio de la hispana dramaturgo Lope de Vega, publikigita en "Oncena parte de las comedias de Lope Félix de Vega Carpio" en Madrido, en 1618. La titolo devenas de hispana populara esprimo: «como el perro del hortelano, que ni come ni deja comer» (kiel la hundo de la fruktoĝardenisto, kiu nek manĝas nek permesas manĝi); la hundo estas animalo nevegetarana kiu ne manĝas la legomojn de la fruktoĝardeno de sia mastro, sed ne permesas, je aliaj animaloj manĝu ilin. La tuta frazo referencas al la intrigo: la grafino Diana ne povas ami Teodoro kaj tial ŝi permesas lin nek ami nek esti amata de ajna alia virino.

## Intrigo
Diana, grafino de Belflor, estas juna, klera, impulsema kaj inteligenta. Ŝi estas enamiĝinta de Teodoro, sed li estas ŝia sekretario kaj tial ŝia subulo, kaj krome li jam estas engaĝiĝinta kun la damo Marcela (servistino de la grafino). Movita de ĵaluzo kaj envio, ŝi baraktas por apartigi la du amantojn. Kiam ŝi sukcesas fari tion, ŝia amintereso al Teodoro malpliiĝas, kio metas lin en granda konfuzo, tute ne komprenanta kion esperas de li la grafino. La jam komplikan situacion komplikas plie letero ricevita de nericevunto, murdokomploto fare de aliaj pretendantoj al la grafino ktp. Plia komplikaĵo venas pro la apero de iu grafo kiu iam perdis sian filon dum vrako, nome la propra Teodoro, kiu nun jam ne estas subulo de la grafino, sed samklasano. Ŝajnas, ke la malfacilaĵoj por ke ambaŭ amantoj finfine povu plenumi sian amon, malpliiĝas.

## Historio
Tiu komedio estas unu el la plej luditaj de Lope de Vega, kaj eĉ tio helpis la popularecon de la titolesprimo, kiu nuntempe ankoraŭ estas tre uzata. Ĝi estis adaptita al kino en Sovetunio (1977) kaj de Pilar Miró (1997) al tre sukcesa filmo kun Emma Suárez, Ana Duato kaj Carmelo Gómez en la ĉefaj roloj.

* 

Kategorio:Hispanaj teatraĵoj
Kategorio:Libroj adaptitaj al kino
Kategorio:Literaturo de la 17-a jarcento
TRS-80

**TRS-80 Micro Computer System**  aŭ **TRS-80**, poste renomita kiel **Modelo I** por distingi ĝin de siaj posteuloj, estas surtabla mikrokomputilo lanĉita en 1977 kaj vendata de Tandy Corporation en iliaj Radio Shack-vendejoj. La nomo estas mallongigo de *Tandy Radio Shack, Z80 [mikroprocesoro]*. Ĝi estas unu el la plej fruaj amase produktitaj kaj amase merkataj hejmaj komputiloj.

Ampleksa linio de ĝisdatigaĵoj kaj flankaj aparatoj por la TRS-80 estis evoluigita kaj merkata de Tandy/Radio Shack. La baza sistemo povas esti pligrandigita ĝis 48 kilobitokoj de ĉefmemoro (laŭ tranĉoj de 16 KB) kaj ĝis kvar disketiloj. Tandy/Radio Shack provizis kompletajn servojn de subteno, inkluzive de ĝisdatigo, riparo, kaj trejnado en siaj plurmiloj de vendejoj tutmonde.

En 1979, la TRS-80 havis la plej grandan selekton de programaro en la mikrokomputila merkato. Ĝis 1982, la TRS-80 estis la plej vendata linio de personaj komputiloj, vendante kvinoble pli ol la Apple II laŭ unu recenzo. En aprilo 1983, la Modelo III estis sukcedita de la kongrua TRS-80 Modelo 4.

Sekvante la originan Modelon I kaj ĝiajn kongruajn posteulojn, la nomo TRS-80 fariĝis ĝenerala varmarko uzata de Tandy por aliaj neparencaj komputiloj, inkluzive de la nova, kolorekrana TRS-80 Color Computer aŭ "CoCo".

## Referencoj 
Kategorio:Komputila aparataro
Trolebusa transporto en Taganrogo

**Trolebusa transporto en Taganrogo** () estas fermita sistemo de publika trolebusa transporto en la urbo Taganrogo, Rostova provinco de Rusio. Ĝi estis malfermita la .

La , trolebusservo estis ĉesigita. La oficiala kialo de la fermo estas la riparo de ŝarĝaj substacioj. La decido rekomenci laboron aŭ finan likvidon ankoraŭ ne estas farita.

## Vidu ankaŭ 
* Trolebuso
* Taganrogo
* Tramtransporto en Taganrogo
* Trolebusa transporto en la mondo

## Eksteraj ligiloj 
* МУП «ТТУ» г. Таганрога ()

Kategorio:Taganrogo
Taganrogo
Bajarse al moro (filmo)

***Bajarse al moro*** estas hispana drama komedia filmo reĝisorita de Fernando Colomo kaj premierita en 1988. Ĝia nomo aludas al populara esprimo uzita en Hispanio reference al veturado al Maroko ĉefe por aĉeti haŝiŝon kaj poste reveni kunportante ĝin kaŝita. La filmo estas adaptaĵo de samnoma teatraĵo de José Luis Alonso de Santos.

## Intrigo
Chusa kaj Jaimito estas kuzoj kiuj kunloĝas en malgranda loĝejo en la centro de Madrido, ankaŭ kun alia amiko, Alberto, nome policano. Chusa gastigas Elena, al kiu ŝi proponas veturi al Maroko por alporti haŝison, kion poste ili trafikete komercigos. Sed Elena estas virga kaj ne povas transporti la varon en sia vagino. Por solvi tion, la du amikinoj planas, ke Elena devas perdi sian virgecon kun Alberto, fakte koramiko de Chusa. Sed okazas diversaj malfacilaĵoj kaj interrompoj: aperas Doña Antonia, patrino de Alberto; Abel kaj Nancho, du droguloj, atakas la grupon miskredante, ke ili havas ankaŭ la fortan drogon kiun ili deziras; okazas hazarda pafo per la pafilo de Alberto ktp. Finfine, Chusa veturas sola al Maroko, kvankam ŝi tion ne celis de komence, ĉar ŝi komprenas, ke ŝia aspekto povas utili al limpolicanoj por supozi, ke ŝi portas drogon. Fakte, revenante, ŝi estas arestita kaj enprizonita. Kiam ŝi eliras de prizono, si malkovras, ke Alberto kaj Elena foriris por kunloĝi en Móstoles ĝuste kiam Chusa malkovras, ke ŝi estas graveda de Alberto. Sed ŝi neniam diros tion al li.

## Aktoraro kaj rolularo
* Verónica Forqué kiel Chusa
* Antonio Banderas kiel Alberto
* Juan Echanove kiel Jaimito
* Aitana Sánchez-Gijón kiel Elena
* Chus Lampreave kiel doña Antonia
* Miguel Rellán kiel najbara pastro
* Francisco Merino kiel don Mariano
* Amparo Valle kiel patrino de Elena
* Manuel Huete kiel kolera najbaro
* Ricardo Palacios kiel naturisto
* Ofelia Angélica kiel Angelita
* María Elena Flores kiel pordistino
* Vicente Díez kiel Jeringa
* Juan de Pablos kiel *juppio*
* Carmelo Gómez kiel Abel

## La filmo
La muziko de la filmo estas verko de la grupo Pata Negra, el kiu kelkaj membroj, kiel Rafael Amador, aperas en la filmo kvazaŭ ili provludas.

## Eksteraj ligiloj
* en imdb

Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1988
Kategorio:Komediaj filmoj
Kategorio:Madrido en filmoj
Kategorio:Filmoj adaptitaj de dramoj
Kategorio:Filmoj pri drogoj